জানা গেছে, উপজেলার ৯ ইউয়িনে গত বুধবার নির্বাচন অনুষ্ঠিত হয়। নির্বাচনে জয়ী ও পরাজিত চেয়ারম্যান প্রার্থীর সমর্থকদের মধ্যে নির্বাচনের পর থেকেই হামলা-পাল্টা হামলা ও সংঘর্ষের ঘটনা ঘটতে থাকে। উপজেলার ছাতারপাইয়া ইউনিয়নের ছাতারপাইয়া বাজারে, কাদরা ইউনিয়নের নিজসেনবাগ, ঢালুয়া গ্রাম, অর্জুনতলা ইউনিয়নের উত্তর গৌরকাটা, ডমুরুয়া ইউনিয়নের সাতবাড়িয়া, কাবিলপুর ইউনিয়নের মইজদীপুর, কাবিলপুর, ইয়ারপুর, সায়েস্তানগর, মহীদিপুর, বটতলা, অর্জুনতলা  ইউনিয়নের বাতাকান্দি গ্রামে বিজয়ী এবং পরাজিত চেয়ারম্যান ও মেম্বার প্রার্থীর সমর্থকদের মধ্যে এসব সহিংস ঘটনা ঘটে।  গতকাল শুক্রবার রাতেও উপজেলার ছাতারপাইয়া ইউনিয়নের ছাতারপাইয়া বাজারে জয়ী চেয়ারম্যান প্রার্থী আব্দুর রহমান ও পরাজিত চেয়ারম্যান প্রার্থী তোফাজ্জল হোসেন তফার সমর্থকদের মধ্যে সংঘর্ষ অব্যাহত ছিল। এসব সহিংসতায় এ পর্যন্ত শতাধিক আহত হয়েছে বলে খবর পাওয়া গেছে। এর মধ্যে গুরুতর আহত আহমেদ উল্ল্যা (২০), আনোয়ারা বেগম (৩৪), নুর হোসেন (২০), মোহাম্মদ শহীদ (৩৫), বেলাল হোসেন (২০), আবু নাছের (২০), কামাল হোসেন (২৫),  মো. সবুজ (১৮), আনোয়ার হোসেন (২৭) বেলাল হোসেন (৩৫), জালাল আহমেদ (৪০), আয়েশা আক্তার (২০), ইকবাল হোসেন (২০), আব্দুল মজিদ (৩০), মোহাম্মদ নাছির (২০), জাহানারা বেগম (৪৫), কহিনুর বেগম (১৭), ছায়েদুল হক (৫০), আব্দুল জলিল (৩০), মোহাম্মদ ফারুক (২০), মো. দুলাল (৩৫), মোহাম্মদ মিলন (২৫), জসীম উদ্দিন (৩০) ও জাকের হোসেনকে (২৫) নোয়াখালী জেলারেল, সেনবাগ ও সোনাইমুড়ী উপজেলা স্বাস্থ্য কমপ্লেক্সে ভর্তি করা হয়েছে।  সেনবাগ থানার অফিসার ইনচার্জ (ওসি) রতন দাস গুপ্ত এসব সহিংস ঘটনার সত্যতা স্বীকার করে জানান, গোলযোগপূর্ণ এলাকায়  পুলিশের পাশাপাশি রu200c্যাবের টহলও জোরদার করা হয়েছে। পরিস্থিতি বর্তমানে আইনশৃঙ্খলা বাহিনীর নিয়ন্ত্রণে।  (শীর্ষ নিউজ ডটকম/প্রতিনিধি/রাজ/১০.০০ ঘ.)